250 ಕೋಟಿ ಮೌಲ್ಯದ ಬಂಗಲೆಗೆ ಒಡತಿಯಾದ ರಣ್‌ಬೀರ್, ಆಲಿಯಾ ಭಟ್ ಪುತ್ರಿ

ಬಾಲಿವುಡ್ ನಟ ರಣ್‌ಬೀರ್ ಕಪೂರ್- ಆಲಿಯಾ ಭಟ್ (Alia Bhatt) ಜೋಡಿ ತಮ್ಮ ಕನಸಿನ ಮನೆ ಕಟ್ಟುವುದಕ್ಕೆ ಮುಂದಾಗಿದ್ದಾರೆ. ಮುಂಬೈನ ಬಾಂದ್ರಾದಲ್ಲಿ ನಿರ್ಮಾಣ ಹಂತದಲ್ಲಿರುವ ಬಂಗಲೆಗೆ ಸ್ಟಾರ್ ಜೋಡಿ ಭೇಟಿ ನೀಡಿದೆ. 250 ಕೋಟಿ ರೂ.ಗೂ ಅಧಿಕ ಮೌಲ್ಯದ ಈ ಬಂಗಲೆ ಈಗ ರಾಹಾ (Raha Kapoor) ಹೆಸರಿಗೆ ರಿಜಿಸ್ಟರ್ ಮಾಡಿಸಿದ್ದಾರೆ.

ಕಪೂರ್ ಕುಟುಂಬದ ಕುಡಿ ರಾಹಾ ಕಪೂರ್ ಇದೀಗ 250 ಕೋಟಿ ರೂ. ಮೌಲ್ಯದ ಬಂಗಲೆಗೆ ಒಡತಿಯಾಗಿದ್ದಾಳೆ. ಮುಂಬೈನ ಐಷಾರಾಮಿ ಬಂಗಲೆಯನ್ನು ಮಗಳು ರಾಹಾ ಹೆಸರಿಗೆ ರಣ್‌ಬೀರ್- ಆಲಿಯಾ ಭಟ್ ಖರೀದಿಸಿದ್ದಾರೆ ಎನ್ನಲಾಗಿದೆ. ಈ ಮೂಲಕ ಅತೀ ಸಣ್ಣ ವಯಸ್ಸಿನ ಅತೀ ಹೆಚ್ಚು ಆಸ್ತಿ ಹೊಂದಿದ ಸ್ಟಾರ್‌ ಕಿಡ್‌ ಎನ್ನುವ ಖ್ಯಾತಿಗೆ ರಾಹಾ ಗಳಿಸಿದ್ದಾಳೆ.

ಈ ಬಂಗಲೆಗೂ ಕಪೂರ್ ಕುಟುಂಬಕ್ಕೂ ನಂಟಿದೆ. ರಣ್‌ಬೀರ್ (Ranbir Kapoor) ತಂದೆ ರಿಷಿ ಕಪೂರ್ ಅವರು ಸಾಯುವ ಮೊದಲು ಈ ಸೈಟ್‌ಗೆ ಭೇಟಿ ನೀಡಿದ್ದರು. ಈ ಬಂಗಲೆಯನ್ನು ರಿಷಿ ಕಪೂರ್ ಇಷ್ಟಪಟ್ಟಿದ್ದರು. ಹಾಗಾಗಿ ದುಬಾರಿ ಮೌಲ್ಯದ ಬಂಗಲೆಯನ್ನು ರಾಹಾ ಹೆಸರಿಗೆ ರಿಜಿಸ್ಟರ್ ಮಾಡಿದ್ದಾರೆ ಎನ್ನಲಾಗಿದೆ. ಇದನ್ನೂ ಓದಿ:ರುಚಿಕಾ ವಿರುದ್ಧ ಕಾನೂನು ಸಮರಕ್ಕೆ ಮುಂದಾದ ಓರ್ರಿ

ಮುಂಬೈ ಬಾಂದ್ರಾದಲ್ಲಿ ಈಗಾಗಲೇ ರಣ್‌ಬೀರ್-ಆಲಿಯಾ ಹೆಸರಲ್ಲಿ ದುಬಾರಿ ಫ್ಲಾಟ್‌ಗಳಿವೆ. ಅದರ ಜೊತೆಗೆ ಇದೀಗ ಖರೀದಿಸಿರುವ ಬಂಗಲೆ ಬಗ್ಗೆ ಹೆಚ್ಚು ಟಾಕ್ ಆಗುತ್ತಿದೆ.‌ ಇದನ್ನೂ ಓದಿ:ಮಾಜಿ ಪ್ರೇಯಸಿಯಿಂದ ಹಾಲಿವುಡ್ ಗಾಯಕನ ಮೇಲೆ ಅತ್ಯಾಚಾರ ಆರೋಪ

ಅಂದಹಾಗೆ, ರಣ್‌ಬೀರ್‌ ಕಪೂರ್‌ ಮತ್ತು ಆಲಿಯಾ ಬಾಲಿವುಡ್‌ನ ಬಹುಬೇಡಿಕೆ ಸ್ಟಾರ್ಸ್‌ ಆಗಿದ್ದು, ಸಾಲು ಸಾಲು ಸಿನಿಮಾಗಳಲ್ಲಿ ಬ್ಯುಸಿಯಾಗಿದ್ದಾರೆ.